સામગ્રી: ભાઈઓ અને બહેનો, તમારા સીટ બેલ્ટ બાંધી લો. આગળ સંજય દત્ત એટલે કે સંજૂ બાબાની કહાણી છે. આ કહાણીની શરૂઆત કરીએ સંજયને જન્મ આપનારી તેમની માતા નરગિસથી. 

એ નરગિસ જેમણે 'મધર ઇન્ડિયા'માં ખોટું કામ કરનારા પોતાના પુત્ર બિરજૂને ગોળી મારી દીધી હતી. 

એ ફિલ્મની કથા હતી, પણ 29 જુલાઈ 1959ના રોજ નરગિસે વાસ્તવિક જીવનમાં લાડકા દીકરાને જન્મ આપ્યો ત્યારે તેમને કલ્પના પણ નહોતી કે જીવનમાં કેવા આડાઅવળા માર્ગેથી તે પસાર થશે.

નરગિસ અને સુનીલ દત્તના પુત્ર સંજય. ફિલ્મ ડિવિઝનની ડૉક્યુમેન્ટરીમાં નરગિસ સંજૂને તૈયાર કરીને વહાલથી ચૂમી લે છે ત્યારે તે શરમાયને મોઢું છુપાવી દે છે. 

નાનકડો સંજૂ કૅમેરા સામે જોતો પણ નથી, પરંતુ તે પછીના જીવનમાં તેણે સદાય કૅમેરાની સામે જ રહેવાનું પસંદ કર્યું હતું. 

તમે આ વાંચ્યું કે નહીં?

એક ટીવી શોમાં સંજય દત્તનાં બહેન ઝાહિદાએ એક કિસ્સો સંભળાવ્યો હતો, "સંજય દિલનો બહુ સારો હતો. એકવાર નરીમાન પૉઇન્ટ પર ગાડીની આસપાસ એક છોકરો સતત ફરતો હતો એટલે ડ્રાઇવર કાસિમભાઈએ તેને તમાચો મારી દીધો હતો."

"ત્યાંથી ઘરે પહોંચ્યા ત્યાં સુધી સંજૂ રડતો રહ્યો. અમારે ગાડી પાછી લેવી પડી અને પેલા છોકરાને દૂધની બૉટલ અપાવી તે પછી સંજૂ શાંત થયો હતો."

એક રેડિયો ઇન્ટરવ્યૂમાં નરગિસે કહ્યું, "હું શૂટિંગ પર જતી તો સંજય રોવા લાગતો. સ્ટુડિયોમાં મને સતત અજંપો રહ્યા કરતો કે તે ઘરે ઠીક હશે કે નહીં. એટલે જ મેં ફિલ્મ ઇન્ડસ્ટ્રી છોડી દેવાનું નક્કી કર્યું હતું."

સંજૂના બગડવાની શરૂઆત

સંજય દત્ત માતા નરગિસ અને બહેન સાથે

સુનીલ દત્ત એક કિસ્સો ઘણીવાર સંભળાવતા હતા. એક વખત કાશ્મીરમાં મજાકમાં તેમણે સંજૂને સિગારેટ આપી તો તે આખી સિગારેટ પી ગયો અને તેઓ જોતા જ રહી ગયા.

તે વખતે સંજૂની ઉંમર માંડ દસ વર્ષની હશે. સુનીલ દત્તને મળવા માટે નિર્માતા કે તેમના મિત્રો આવતા રહેતા. તે લોકોએ છોડી દીધી હોય તે સિગારેટના ઠૂંઠા સંજય છુપાઈને પી લેતો હતો. 

સંજૂ બગડવા લાગ્યો તે જોઈને તેને મુંબઈની કેથેડ્રલ સ્કૂલમાંથી ઉઠાવીને હિમાચલ પ્રદેશની જાણીતી બોર્ડિંગ સ્કૂલ 'સેન્ટ લૉરેન્સ'માં મોકલી દેવાયો. સંજયે જીવનના આગામી કેટલાક વર્ષો ત્યાં જ વિતાવ્યા.

સંજયને નાનપણથી જ સંગીતનો શોખ હતો. સ્કૂલના બૅન્ડમાં તેઓ સૌથી પાછળ ડ્રમ વગાડતા ચાલતા. તેમના બહેન પ્રિયા દત્તે એક ટીવી શોમાં કહ્યું હતું, "સંજયને એક જ રીતે ડ્રમ વગાડતા આવડતું હતું."

ફારુક શેખને આપેલા ટીવી ઇન્ટરવ્યૂમાં સુનીલ દત્તે એક કિસ્સો સંભળાવ્યો...\nઅગાઉની સામગ્રીનો સારાંશ નીચે મુજબ કરી શકાય છે:
'અપના લાઇફ કભી અપ, કભી ડાઉન. ડ્રગ્સ લિયા. મહંગે હોટલોમેં ભી રહા ઔર જેલ મેં ભી. ઘડીયાં ભી પહેની, હથકડિયાં ભી. 308 ગર્લફ્રેન્ડ્સ થી ઔર એક એકે-56 રાઇફલ.'